Úradný vestník L 184 , 17/07/1999 S. 0027 - 0031



Rozhodnutie Komisie z 25. júna 1999 o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, pokiaľ ide o výrobky súvisiace s betónom, maltou a cementovou kašou (oznámené pod číslom dokumentu C(1999) 1480) (Text s významom pre EHP) (1999/469/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], v znení smernice 93/68/EHS [2], najmä na jej článok 13 ods. 4, (1) keďže od Komisie sa žiada, aby podľa článku 13 ods. 3 smernice 89/106/EHS vybrala medzi dvomi postupmi pre preukazovanie zhody výrobku "čo najjednoduchší postup zlučiteľný s bezpečnostnými požiadavkami"; keďže to znamená, že je potrebné rozhodnúť, či pre daný výrobok alebo skupinu výrobkov je existencia systému vnútropodnikovej kontroly, za ktorý zodpovedá výrobca, nevyhnutnou a postačujúcou podmienkou pre preukázanie zhody, alebo či je z dôvodov súvisiacich s plnením kritérií uvedených v článku 13 ods. 4 potrebný zásah schváleného certifikačného orgánu; (2) keďže článok 13 ods. 4 vyžaduje, že takto určený postup musí byť vyznačený v mandátoch a v technických špecifikáciách; keďže je preto potrebné definovať pojem výrobky alebo skupina výrobkov, ktorý sa používa v mandátoch a v technických špecifikáciách; (3) keďže dva postupy ustanovené v článku 13 ods. 3 sú podrobne opísané v prílohe III k smernici 89/106/EHS; keďže je preto potrebné jasne stanoviť metódy, ktorými sa tieto dva postupy musia vykonávať pre každý výrobok alebo skupinu výrobkov, s ohľadom na prílohu III, pretože v prílohe III sa uprednostňujú určité systémy; (4) keďže postup uvedený v písm. a) článku 13 ods. 3 zodpovedá systémom stanoveným v prvej možnosti, bez priebežného dohľadu a v druhej a tretej možnosti bodu ii) oddielu 2 prílohy III a postup uvedený v písm. b) článku 13 ods. 3 zodpovedá systémom stanoveným v bode i) oddielu 2 prílohy III a v prvej možnosti, s priebežným dohľadom, bodu ii) oddielu 2 prílohy III; (5) keďže opatrenia ustanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Zhoda výrobkov a skupín výrobkov uvedených v prílohe I sa musí preukazovať postupom, pri ktorom má výrobca výhradnú zodpovednosť za systém vnútropodnikovej kontroly, ktorý zabezpečuje, že výrobok sa zhoduje s príslušnými technickými špecifikáciami. Článok 2 Zhoda výrobkov uvedených v prílohe II sa musí preukazovať postupom, pri ktorom okrem systému vnútropodnikovej kontroly, ktorý uplatňuje výrobca, vykonáva schválený certifikačný orgán hodnotenie a dohľad nad systémom vnútropodnikovej kontroly alebo nad samotným výrobkom. Článok 3 Postup preukazovania zhody uvedený v prílohe III musí byť vyznačený v mandátoch pre harmonizované normy. Článok 4 Toto rozhodnutie je adresované členským štátom. V Bruseli 25. júna 1999 Za Komisiu Martin Bangemann člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Vlákna Pre iné použitie ako je uvedené v prílohe II. Výrobky na ochranu a opravy betónu Pre použitie v pozemných a inžinierskych stavbách pri nízkych prevádzkových požiadavkách, ktorých trieda požiarnej odolnosti, ak treba, je iná ako A [1], B [2], C [3]. [1] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. retardéry horenia, alebo u ktorých zmeny zloženia môžu spôsobiť zmeny požiarnej odolnosti). [2] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. retardéry horenia, alebo u ktorých zmeny zloženia môžu spôsobiť zmeny požiarnej odolnosti). [3] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. retardéry horenia, alebo u ktorých zmeny zloženia môžu spôsobiť zmeny požiarnej odolnosti). -------------------------------------------------- PRÍLOHA II Vlákna Pre konštrukčné použitie do betónu, malty a cementovej kaše. Výrobky na ochranu a opravy betónu Pre použitie v iných pozemných a inžinierskych stavbách ako sú uvedené v prílohe I. Prímesi: Prísady (Typ I) Prísady (Typ II) Pre použitie do betónu, malty a cementovej kaše. -------------------------------------------------- PRÍLOHA III Poznámka: pre výrobky, ktoré majú viac ako jeden spôsob zamýšľaného použitia, stanovený v nasledujúcich skupinách, sú úlohy schváleného orgánu, vyplývajúce z príslušných systémov preukazovania zhody, kumulatívne. SKUPINA VÝROBKOV: VÝROBKY SÚVISIACE S BETÓNOM, MALTOU A CEMENTOVOU KAŠOU (1/2) Systémy preukazovania zhody Pre nižšie uvedený(é) výrobok(ky) a jeho(ich) zamýšľané použitie sa požaduje, aby CEN/Cenelec stanovili v príslušnej(ých) harmonizovanej(ých) norme(ách) nasledujúcie) systémy) preukazovania zhody: Systém 1+ : Pozri smernicu 89/106/EHS, príloha III oddiel 2 bod i), s kontrolnými skúškami vzoriek. Systém 1 : Pozri smernicu 89/106/EHS, príloha III oddiel 2 bod i), bez kontrolných skúšok vzoriek. Systém 2+ : Pozri smernicu 89/106/EHS, príloha III oddiel 2 bod ii), prvá možnosť, vrátane certifikácie systému vnútropodnikovej kontroly schváleným orgánom na základe úvodnej kontroly podniku a systému vnútropodnikovej kontroly, ako aj priebežného dohľadu, hodnotenia a schválenia systému vnútropodnikovej kontroly. Systém 3 : Pozri smernicu 89/106/EHS, príloha III oddiel 2 bod ii), druhá možnosť. Systém 4+ : Pozri smernicu 89/106/EHS, príloha III oddiel 2 bod ii), tretia možnosť. Výrobok | Zamýšľané použitie | Úroveň(ne) alebo trieda(y) | Systém preukazovania zhody | Prímesi | do betónu, malty a cementovej kaše | – | 2+ | Prísady (Typ I) | do betónu, malty a cementovej kaše | – | 2+ | Prísady (Typ II) | do betónu, malty a cementovej kaše | – | 1+ | Vlákna | pre konštrukčné použitie do betónu, malty a cementovej kaše | – | 1 | pre iné použitie do betónu, malty a cementovej kaše | – | 3 | Výrobky na ochranu a opravy betónu | pre použitie pri nízkych prevádzkových požiadavkách v pozemných a inžinierskych stavbách | – | 4 | pre iné použitie v pozemných a inžinierskych stavbách | – | 2+ | Špecifikácia systému by mala byť taká, aby ho bolo možné vykonávať aj v prípade, keď nie je potrebné určiť použitie pre určitú charakteristiku, pretože aspoň jeden členský štát nemá vôbec žiadnu zákonnú požiadavku na túto charakteristiku (pozri článok 2 ods. 1 smernice 89/106/EHS a kde je to vhodné, bod 1.2.3. interpretačných dokumentov). V týchto prípadoch sa výrobcovi nesmie nariadiť, aby overoval túto charakteristiku, ak si neželá deklarovať použitie výrobku v tomto smere. SKUPINA VÝROBKOV: VÝROBKY SÚVISIACE S BETÓNOM, MALTOU A CEMENTOVOU KAŠOU (2/2) Systémy preukazovania zhody Pre nižšie uvedený(é) výrobok(y) a jeho(ich) zamýšľané použitie je potrebné, aby CEN/CENELEC stanovili v príslušnej(ých) harmonizovanej(ých) norme(ách) nasledujúcie) systémy) preukazovania zhody: Systém 1 : Pozri smernicu 89/106/EHS, príloha III oddiel 2 bod i), bez kontrolných skúšok vzoriek. Systém 3 : Pozri smernicu 89/106/EHS, príloha III oddiel 2 bod ii), druhá možnosť. Systém 4 : Pozri smernicu 89/106/EHS, príloha III oddiel 2 bod ii), tretia možnosť. Výrobok | Zamýšľané použitie | Úroveň(ne) alebo trieday) (požiarna odolnosť) | Systémy) preukazovania zhody | Výrobky na ochranu a opravy betónu | Pre použitie podliehajúce predpisom pre požiarnu odolnosť | A,B,C | 1 | A,B,C | 3 | A, D, E, F | 4 | --------------------------------------------------